CELEX: 62013CN0075
Language: et
Date: 2013-02-14 00:00:00
Title: Kohtuasi C-75/13: Eelotsusetaotlus, mille on esitanud Bundesfinanzhof (Saksamaa) 14. veebruaril 2013 — SEK Zollagentur GmbH versus Hauptzollamt Gießen

25.5.2013   
            
            
               ET
            
            
               Euroopa Liidu Teataja
            
            
               C 147/8
            
         Eelotsusetaotlus, mille on esitanud Bundesfinanzhof (Saksamaa) 14. veebruaril 2013 — SEK Zollagentur GmbH versus Hauptzollamt Gießen
   (Kohtuasi C-75/13)
   2013/C 147/13
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kaebaja: SEK Zollagentur GmbH
   
      Vastustaja: Hauptzollamt Gießen
   
      Eelotsuse küsimused
   
   
               1.
            
            
               Kas nõukogu määruse (EMÜ) nr 2913/92, millega kehtestatakse ühenduse tolliseadustik (1), asjakohaseid sätteid, eriti selle artiklit 50, tuleb tõlgendada nii, et tolli poolt isikule heakskiidetud kohas ajutiseks ladustamiseks üle antud kaup loetakse tollijärelevalve alt välja viiduks, kui see on küll deklareeritud välistransiidiprotseduurile, kuid väljastatud transiididokumentide alusel kavandatud veol seda tegelikult siiski ei veeta ning ei esitata sihttolliasutusele?
            
         
               2.
            
            
               Kui vastus esimesele küsimusele on jaatav, siis kas taolisel juhul tuleb isikut, kes on volitatud kaubasaatjana kauba transiidiprotseduurile suunanud, käsitleda võlgnikuna vastavalt tolliseadustiku artikli 203 lõike 3 esimesele taandele või vastavalt tolliseadustiku artikli 203 lõike 3 neljandale taandele?
            
         
      (1)  EÜT L 302, lk 1; ELT eriväljaanne 02/04, lk 307.